procesaur/Wiki.mk huggingface dataset:
Звучни зид (музички албум)

Звучни зид (во превод „Звучен ѕид“) е името на осмиот студиски албум на македонската џез/рок група Леб и сол. Албумот бил издаден во 1986 година, преку издавачката куќа Југотон.
1 Постава
* Влатко Стефановски - гитари, вокали
* Гарабет Тавитјан - тапани
* Бодан Арсовски - бас гитара
1.1 Гости
* Кљок - хармоника
* Ана Костовска - вокали
* Кокан Димушевски - клавијатури
Путујемо (музички албум)

Путујемо („Патуваме“) е името на десеттиот студиски албум на македонската џез/рок група Леб и сол. Албумот бил издаден во 1989 година, преку издавачката куќа Југотон.
1 Постава
* Влатко Стефановски - гитари, вокали
* Драгољуб Ѓуричиќ - тапани
* Бодан Арсовски - бас гитара
1.1 Гости
* Гоце Мицанов - саксофони
* Кирил Џајковски - клавијатури
* Кокан Димушевски - клавијатури
* Калиопи - следечки вокали
* Зоран Јовановиќ - саксофон, кларинет
* Кире Костов - флугелхорн
Македонско ракописно писмо

Македонското ракописно писмо е прилично поразлично од печатното македонско писмо. На сликава се илустрирани сите букви, прво малата, а потоа големата варијанта на секоја буква. Ракописното писмо е во истата форма уште од неговото официјализирање, со една мала поправка. Последната поправка на писмото е бришење на цртата која се ставала под буквата Ш.
1 Писмо
:Белешка: ''Буквата Ѕ има иста форма и во печатена и во ракописна верзија. Погрешно е да се користи латинската ракописна форма за буквата S''.
Овие одговараат на следните печатни букви и нивните МФА претставувања:
* Големи букви
А, Б, В, Г, Д, Ѓ, Е, Ж, З, Ѕ
И, Ј, К, Л, Љ, М, Н, Њ, О, П, Р
С, Т, Ќ, У, Ф, Х, Ц, Ч, Џ, Ш* Мали букви
а, б, в, г, д, ѓ, е, ж, з, ѕ
и, ј, к, л, љ, м, н, њ, о, п, р
с, т, ќ, у, ф, х, ц, ч, џ, ш
2 Примери
Во прилог следуваат различни зборови напишани на македонско ракописно писмо.
en:Macedonian cursive alphabet
Калабалак (музички албум)

Калабалак е името на шестиот студиски албум на македонската џез/рок група Леб и сол. Албумот бил издаден во 1983 година, за првпат преку издавачката куќа Југотон.
1 Постава
* Влатко Стефановски - гитари, вокали
* Драгољуб Ѓуричиќ - тапани
* Бодан Арсовски - бас гитара
1.1 Гости
* Боби Мицев - клавијатури
* Петер Каргов - саксофон
Златна маска (Охрид)

1 Ископувања
При големиот зафат - систематски ареолошки ископувања, конзервација и реставрација на Самуиловата тврдина во Охрид, покрај северниот бедем откриени се поголем број гробови и гробници со различни гробни конструкции кои припаѓале на жителите на античкиот Лихнид - денешен Охрид. Хронолошкиот распон на овие погребувања е од V век пр. н.е. до V век после нашата ера. Најголемиот број гробови припаѓаат на хелинистичкиот период (III - II век пр. н.е.) и се богати со разновиден археолошки материјал (украсени керамички садови, железни, бронзени, сребрени и златни предмети), чиишто одлики покажуваат дека исклучително припаѓале на најстариот древномакедонски етнос.
2 Пронаоѓање
Исто така на 30 септември 2002 год., откриена е и гробница со седумдесеттина гробни прилози од разновиден материјал (керамика, килибар, стаклена паста, железо, бронза, сребро и злато), а меѓу нив најзначајни и најексклузивни се два: златната посмртна маска и златната ракавица со златен прстен. Ова е епохално откритие за македонската, балканската и европската археологија бидејќи фрла дополнителна научна светлина во разјаснувањето на надалеку прочуената некропола "Требеништа" која се наоѓа кај с. Горенци во близината на Охрид и каде што во првата половина на 20 век, во 1918 година и 1934 година се откриени, исто така, надалеку прочуените четири златни маски (денес две во Белград и две во Софија). Временската припадност на оваа гробница и на сите наоди во неа е 5 век пр. н.е., и е најстаро погребување во рамките на лихнидската некропола.
3 Поврзано
* Требеништа (некропола)
Као какао (музички албум)

Као какао (српски: ''Како какао'') е деветтиот студиски албум на македонската рок група Леб и сол. Албумот бил издаден во 1987 година од издаваката куќа „Југотон“ од Загреб.
1 Заднина
Во текот на 1986 година, Влатко Стефановски и Бодан Арсовски ја компонираа музиката за ТВ емисијата Бушава азбука. Паралелно со нив со песни настапи и членот на Бастион, Ана Костовска. Во групата се приклучија Гоце Мицанов и уште еден член на Бастион, Кирил Џајковски. Тапанарот Гарабет Тавитијан се врати во група по 6 години.
На крајот на 1987 година, списанието „Покрет“ опишува дека Влатко повторно е мамурлен од тоа да ја држи ноќта будна, додавајќи дека неговиот свет е како какао и дека единствената оаза е Скопје. Во следниов текст се наведува дека се сретнал со фаталната жена која редовно ја носел на натпреварите на ФК Вардар.
2 Список на песни
Албумот содржи девет песни:
3 Постава
* Влатко Стефановски - гитари, вокали
* Гарабет Тавитјан - тапани
* Бодан Арсовски - бас гитара
* Гоце Мицанов - саксофони
* Кирил Џајковски - Кике - клавијатури
4 Технички информации
„Како какао“ е првиот албум на Леб и Сол во кој нема ниту една инструментална композиција. Автор на текстовите на нумерите: 1, 2, 4, 5, 7 и 8 е Влатко Стефановски, а Горан Стефановски е автор на текстовите за 6 и 8 песна. Автор на текстот на песната „Femme Fatale“ е Арсен Дедиќ, а во таа песна настапува Драгана Шариќ, позната со своето сценско име Беби Дол. На оваа песна гостува и перкусионистот Мишко Михајловски, а на последната песна гостува Рони Вотен (''Ronnie Wathen'') кој свири на ирска гајда. На неколку песни гостува Ана Костовска во улога на помошен вокал. Влатко Стефановски ги пее сите песни, освен песната „Автопат“ која ја пее Бодан Арсовски. Автори на аранжманите на песните се членовите на групата, а албумот го продуцирале Влатко Стенавоски, Бодан Арсовски и Брацо Зафировски, кој бил снимател и миксер на албумот. Албумот е снимен и миксиран во текот на зимата 1986/1987 година, во студиото „М2“ на Радио-телевизија Скопје. На предната страна на албумот е ставена сликата „Ta Matete“ на Пол Гоген од 1892 година (која ја фотографирал Федор Џамоња), а албумот го дизајнирал Иван Пико Станчиќ.
Спомен-куќа на Кочо Рацин

Спомен куќата на поетот и деец Кочо Рацин се наоѓа во Велес. Како потсетник на еден од најголемите поети и социјалисти во периодот помеѓу двете светски војни, таа во 1962 година е целосно реставрирана.
Приземјето е изградено од камен, на катот доминира фасада со бела боја, а покривот е висок и покриен со ќерамиди. Двокрилна порта од дрво води во тремот решен како мал простор кој ги спојува катот, фурната, чардаците и грнчарската работилница. Работилницата има голема површина, а во нејзинот под има мала скривница.
Чардакот на куќата е споен со фурната. На спротивниот крај чардакот со скали води кон повисок чардак. Во Спомен куќата на Рацин денеска се наоѓаат негови оригинални ракописи и голем број други спомени за неговиот живот и дело.
Бесконачно (музички албум)

Бесконачно е името на четвртиот студиски албум на македонската џез/рок група Леб и сол. Албумот бил издаден во 1981 година, преку издавачката куќа ПГП РТБ.
1 Список на песни
# Харс (4:06)
# Скакавац (3:04)
# Жива рана (5:43)
# Ајде сонце зајде (5:00)
# Бели мрак (3:28)
# Неплаћена струја (4:06)
# У том је ствар (3:43)
# Стомачне вијуге (2:55)
# Касно поподне (4:46)
Целосно времетраење: 38:15
2 Постава
* Влатко Стефановски – гитари, вокали
* Гарабет Тавитијан – тапани
* Бодан Арсовски – бас гитара
* Стјепко Гут – флугелхорн
Спомен-куќа на Јордан Хаџи-Константинов Џинот

Спомен куќата на еден од најзначајните македонски просветители и преродбеници Јордан Хаџи Константинов - Џинот е изградена на левата страна на реката Вардар, во велешкиот сокак.
Куќата се одликува со специфична стaроградска архитектура во која доминираат ѕидови од кршен камен, жолта фасада, дрвени столбови и дрвена ограда со тобозани. Чардакот е динамичен, на три нивоа и во квадратна форма се надвиснува над високиот камен.
Поради специфичната стaроградска архитектура и историското значење на куќата на еден од најголемите преродбеници, Министерството за култура и Заводот за заштита на спомениците на културата оваа куќа ја прогласија за споменик на културата. Општина Велес тековно работи на реставрација на куќата која ќе биде претворена во спомен музеј посветен на животот и делото на Јордан Хаџи Константинов-Џинот.
Споменик на Панко Брашнар

Споменикот е поставен e во новиот дел на градот Велес, на плато во непосредна близина на гарнизонот „Алексо Демниевски - Бауман“.
Со пропорционална фигура споменикот го отликува делото на големиот македонски револуционер и прв претседател на Президиумот на АСНОМ, Панко Брашнар. Споменикот поставен во 2004 година, е дело на академскиот вајар Петар Хаџи Бошков. Изработен од блок од мермер, со постаментот споменикот е висок над 4 метри. Идејата на скулптурата е да покажува повеќе фази од животот и делото на Панко Брашнар.
Споменик на Гемиџиите (Велес)

:''За истоимениот споменик во Скопје, видете тука''
На левиот брег на реката Вардар во Велес, на уредено плато на кејот се издига споменикот посветен на Гемиџиите.
Споменикот е поставен во чест на големиот јубилеј „100 години Илинденско востание - 100 години македонска државност“. Импозантниот споменик висок 6,5 метри, претставува сплет од 12 зраци што ги симболизираат дванаесетмината Гемиџии, кои во предвечерјето на Илинденското востание ги извршија познатите Солунски атентати, во обид да го свртат вниманието на Европа кон македонското прашање.
Споменикот е дело на академскиот вајар Станко Павлевски. Крај споменикот е поставена плоча со имињата на гемиџиите на која е испишана нивната историска порака „Се арчиме за Македонија“. Споменикот во неколку навради бил цел на вандализми.
Саат-кула (Велес)

Саат кулата во Велес била изградена во првата половина на 18 век, кулата во централното градско подрачје на Велес служела како осматрачница за отоманските власти. Кон крајот на 18 век, во периодот на преродбата во Велес, кулата била претворена во градски саат. Оттогаш камбанаријата на часовникот е постојан потсетник за времето за граѓаните на Велес.
Со својата специфична архитектура, оваа градба од камен со раскошен врв денес е неодминлив симбол на Велес, присутен и на грбот и знамето на градот. Кулата овозможува убав поглед на централното градско подрачје. Ентериерот кој е израз на древната игра на дрвото и каменот ја прави оваа туристика атракција уште поинтересна. Градскиот саат кој им одолеал на вековите, веднаш го привлекува вниманието на љубителите на специфичната урбана архитектура.
Споменик на велешките илинденци

Споменикот на велешките илинденци претставува „Војвода на коњ“, склуптура поставена во центарот на град Велес, помеѓу градскиот саат и споменикот на Кочо Рацин. Посветен е на велешките војводи, учесници во ослободувањето на Крушево и создавањето на славната Крушевска Република: Јован Наумов - Алабакот, Андреја Димов - Докурчев и Тодор Христов - Офицерчето, како и на сите борци за слобода на Македонија.
Мономенталниот споменик е дело на академскиот вајар Ангел Коруновски, излиен е во бронза, тежок два тони и заедно со постаментот е висок 6 метри.
Стефан Санџакоски

Отец Стефан Санџакоски (роден во Струга на 3 септември 1956 година) е вонреден професор на Теолошкиот факултет во Скопје. Духовната и интелектуалната клима на семејството Санџакоски ќе одигра клучна улога во процесот на формирањето на неговата личност, особено капиталното творештво во областа на филолошките и музиколошките науки на семејниот патријарх, архимандритот Калистрат Зографски.
Откако завршил гимназија (природно-математичка насока) во Струга, се запишал на Теолошкиот факултет во Белград. Студиите ги завршил на 18 февруари 1983 г. Во текот на студирањето му биле врачени две значајни признанија:
* 1. наградата "Д-р Радивој Јосиќ", од областа на апологетските науки и
* 2. Наградата за најдобар дипломиран студент на Теолошкиот факултет во Белград.
Со препорака на Професорскиот колегиум при Теолошкиот факултет во Белград овозможен му е шестмесечен студиски престој на Света Гора Атонска, каде го изучувал јазикот на византиските отци на Црквата.
Во периодот од 1985 г. до 1988 г. се наоѓал на постдипломски студии во Париз (Франција) на Православниот теолошки институт "Св. Сергеј Радоњежки", каде по завршувањето на испитите пријавил докторат од областа на патролошко-аскетските науки. Предмет на неговите научни истражувања бил "Apoftegmata patrum", кодекс на монашки изреки од Египет на IV-V век. Ментор на истражувачкиот проект му бил професорот Оливие Клеман, ученик на славниот француски егзистенцијалист Жан Пол Сартр.
Во 1990 г. Светиот архијерејски синод на Македонската православна црква го избрал за наставник на Катедрите по патрологија и аскетска теологија со христијанска етика. Во 1994 г. произведен е во звањето доцент, а од 2002 год. во звањето вонреден професор.
1 Титули
* Магистрирал 1995 - Пролегомена за истражувањето на православната Византиско-словенска култура на Македонија.
* Докторирал 1997 - Апофатичка филозофија на Corpus Areopagiticum, ментор: академик проф. д-р Георги Старделов.
Место: Философски факултет при Универзитетот "Св. Кирил и Методиј" во Скопје.
Отец Стефан Санџакоски е познавач на хебрејскиот, старогрчкиот, латинскиот, старословенскиот, францускиот, англискиот, рускиот и на повеќето други словенски јазици.
2 Авторски дела
Автор е на преку шеесет научни трудови објавени во домашни и странски списанија, како и на книгите:
* "Богомислие", Метафорум, Скопје, 1993;
* "Беседи од Калишта", Рубљов 2000, Струга,
* "Беседи од Калишта", e-издание,"Блесок", Скопје 2001,
* "Икони на ноуменот", Рубљов, Струга, 2001 г.;
* "Покрови на преданието", Три, Скопје, 2001 г.,
* "Апофатичка филозофија, Три, Скопје 2003;
* "Историјата како иконостас", Икона, Скопје 2004.
Live in New York (музички албум)

Live in New York е името на вториот албум во живо на македонската џез/рок група Леб и сол. Албумот бил издаден во 1990 година, преку издавачката куќа Трето Уво.
1 Список на песни
# The Big City (3:11)
# Си заљубив едно моме (5:54)
# Јовано, Јованке (7:11)
# Учи ме мајко, карај ме (5:27)
# Благослов (2:14)
# Бистра вода (7:28)
# Rainy Night In N.Y.C. (0:24)
# Абер дојде, Донке (6:50)
# Going Back To Skopje (3:32)
Целосно времетраење: 42:14
2 Постава
* Влатко Стефановски – гитари, вокали
* Драгољуб Ѓуричиќ – тапани
* Бодан Арсовски – бас гитара
* Кокан Димушевски – клавијатури
Акустична траума (музички албум)

Акустична траума е името на првиот албум во живо на македонската џез/рок група Леб и сол. Албумот бил издаден во септември 1982 година, преку издавачката куќа ПГП РТБ.
Снимен во април 1982 за време на турнејата од албумот Следовање во Загребскиот клуб ”Кулушиќ”, популарно концертно место каде настапуваше речиси целата југословенска рок сцена и каде сними сопствени албуми во живо, пред сепак пробирливата загрепска публика. Албумот е прогласен за еден од подобрите живи албуми воопшто, чинејќи важен дел од историјата југословенската музичка сцена.
1 Список на песни
1.1 Плоча 1
А1 Локомобила (3:07)
А2 Мирис југа (4:13)
А3 Мирко (4:00)
А4 Како ти драго (3:26)
А5 Утринска тема (2:26)
А6 Миле Поп Јорданов (4:12)
B1 Ајде сонце зајде (5:18)
B2 Кумова Слама (6:23)
B3 Ручни рад (4:56)
B4 Таласна дужина (3:53)
B5 Нисам твој (3:51)
:''Времетраење на првата плоча: 45:51''
1.2 Плоча 2
C1 Жива рана (21:17)
C2 соло бас
C3 соло тапани
D1 Бонус (4:43)
D2 Кокошка (3:50)
D3 Абер дојде, Донке (4:29)
D4 Дамар (3:03)
:''Времетраење на втората плоча: 37:24''
Целосно времетраење: 83:15
2 Постава
* Влатко Стефановски – гитари, вокал
* Бодан Арсовски – бас гитара
* Драгољуб Ѓуричиќ – тапани
Астибо

Според картата Појтингерова табла (''Tabula Peutingeriana'') од крајот на IV век), прва станица на античкиот пат Стоби – Пауталија (Ќустендил) – Сердика (Софија) е населбата Астибо сместена до самата река која го носела истото име.
Астибо бил урбана градска населба која егзистирала во раноримскиот период од I - III век. Теренот на кој била сместена населбата претставува седишна положба на просторот по средниот тек на реката Брегалница со широки видици кон коритата на реките Брегалница и Отиња како и Овчеполскиот и Лакавичкиот крај.
Градската населба ги зафаќала стариот дел од денешниот град Штип, Стар Конак и локацијата Исар.
Од многубројните материјални остатоци од античкиот Астибо како најкарактеристични се обработените мермерни блокови, столбови и капители, како и друга архитектонско декоративна пластика од античките храмови. Особено значајни наоди се фрагментираните мермерни скулптури од грчко-римскиот пантеон, војнички и коњанички статуи, мермерна глава на млад човек и портрет на постар човек.
Астибо својот највисок домет го достигнува при крајот на II и првата половина на III век. Во втората половина на III век варварските племиња, особено Готите во 268 и 269 година продираат од север и ги пустошат населбите и градовите. Во овие уривачки налети страдал и градот Астибо.
Континуитетот на живеење на овој простор сепак не е прекинат. Населбата егзистирала и во доцноантичкиот и рановизантискиот период под името Стипион, а во средниот век го добива словенското име Штип.
Live Anthology (музички албум)

Live Anthology е името на третиот албум во живо на македонската џез/рок група Леб и сол. Албумот бил издаден во 1999 година, преку издавачката куќа VG музика.
1 Список на песни
# Има једно нешто
# Путујемо
# Ајде сонце зајде
# Јовано, Јованке
# Кумова Слама
# Чувам ноћ од будних
# Романса
# Мамурни људи
# Скопје
# Соло - Као какао
# Бистра вода
# Чукни во дрво
# Абер дојде, Донке
Целосно времетраење: 72:23
2 Постава
* Влатко Стефановски – гитари, вокали
* Гарабет Тавитјан – тапани
* Бодан Арсовски – бас гитара
* Кокан Димушевски – клавијатури
Музеј на современата уметност (Скопје)

Музеј на современата уметност — музеј на современата уметност во Скопје е сместен на самиот рид Кале, во непосредна близина на истоимената тврдина, со особена задршка на модернизмот. Изградбата на зградата на Музејот е започната на 5 април 1969 година и е завршена до 13 ноември 1970 година, кога свечено е пуштена во употреба. Градбата претставува донација од страна на Владата на Полска. Денес, овој музеј е единствената установа во Македонија, којашто собира и обработува документација за македонската уметност и прикажува значајни историски филмови. Зградата на музејот била реновирана по првпат од нејзиното отворање во 1970 година и отворена за посетителите со изложбата „Солидарноста - недовршен проект“ на 22 февруари 2014 година.
1 Историја
Идејата за формирање на ваков музеј возникнала по земјотресот во 1963 и големиот број на пристигнати уметнички дела, како солидарност од страна на меѓународните организации, музеи и поединци. Со цел да се сместат овие подароци, на 11 февруари 1964 година е донесена одлука за основање на Музејот на современа уметност. Бројот на дарувања и подароци се зголемил во последните неколку години, а во периодот од 1966 до 1970 г. бил изнајмен галериски простор за одржување на изложби. Поради зголемените потреби, во 1969 г., започнала изградбата на новата музејска зграда, којашто била свечено отворена на 13 ноември 1970 година.
Еден од главните негови основачи бил истакнатиот македонски историчар на уметноста, ликовен критичар, професор Борис Петковски кој од 1964 до 1976 бил и прв негов директор.
Под негово раководство, концепт, залагање, ентузијазам - Музејот на современа уметност, се здобил со богата колекција експонати од огромна важност, била изградена новата музејска зграда, а реализирани биле и над 250 значајни меѓународни изложби ,.
2 Архитектура
Зградата на музејот зафаќа вкупна површина од над 5.000 м<sup>2</sup>, а неа ја сочинуваат три поврзани објекти, во кои се распоредени салите за повремени изложби, просторот за постојана поставка, салата за предавања, библиотека и архива и другите простории. Надворешната површина околу Музејот служи за спроведвање на разни вајарски проекти. Во просториите на музејот се одржуваат изложби, настани поврзани со македонската и странската уметност, трибини, разговори со уметници, филмски прикажување и други културно-уметнички настани. Музејот, исто така, располага со драгоцена меѓународна збирка, која дава претстава за македонската современа уметност.
3 Претставени уметници
Меѓу изложените дела, во музејот се претставени разни истакнати уметници на модернизмот и другите уметнички движења на XX век. Меѓу нив се вбројуваат следниве:
width=75%
4 Галерија
5 Поврзано
* Список на музеи во Македонија
* Скопско кале
* Стара скопска чаршија
Еврејско Маало (Скопје)

Еврејско Маало (понекогаш наречено ''Еврејско-чивутско Маало'' или ''Чивутана'') — скопско маало, сместено во подножјето на Калето на самиот брег на реката Вардар, во продолжение на Пајко Маало. Маалото сѐ до крајот на XIX век, било едно од најсиромашните и најконзервативните четврти на Скопје до кое не допреле речиси никакви промени. Во почетокот на XX век, со збогатувањето на неговите жители на овој простор започнале да никнуваат поголеми и поубави куќи со европски архитектонски елементи на градба и стилови, кои почнале да го менуваат неговиот изглед, особено по должината на реката Вардар. Таков е примерот со Народниот театар, чија изградба траела во периодот 1921-1927 година, како и зградата на скопската општина, урната во земјотресот од 1963 година.
Маалото го губи еврејскиот идентитет со депортирањето на неговите жители во концентрацискиот логор Треблинка во март 1943 година. По земјотресот ова маало е урнато и на негово место се направени улици и меѓуградската автобуска станица на чие место денеска постои музеј посветен на холокаустот.
1 Историја
Европските патописци ги спомнуваат Евреите уште во средниот век и ги сметаат за најстари жители на Скопје од вонбалканските доселеници. Маалото претставувало постара етничка колонија од дојденците во овие предели.
Турците го нарекле „Јахуди-хане“. Ова маало не било секогаш на исто место. Со сигурност не може да се утврди каде биле синагогите и заштитниот ѕид што се споменуваат во 1689 година. По пожарите, поплавите, земјотресите и по војните, маалото или негови делови ја менувале местоположбата.
Во археолошките ископини вршени помеѓу двете светски војни и по нив, сè до катастрофалниот земјотрес во 1963 година, најдени се многу темели на ѕидини на градби. Исто така, треба да се напомене и дека маалото не функционирало како гето, па така Евреите имале право да живеат и живееле и надвор од границите на маалото, додека во самото маало немало не-Евреи. Од рабинската литература може да се дознае дека еврејските маала во Османлиското Царство се создавани по иницијатива на самите Евреи, а не по наредба на световните или на верските власти.
За време на османлинскиот период во Македонија, Еврејското Маало било опградено со ѕидини и порти, најмногу од морален карактер и спречување на Турците да навраќаат во самото маало.
Од хебрејски извори може да се дознае дека во Еврејското Маало во Скопје имало една средишна улица, од која се двоеле многу улички и сокаци. Во маалото имало мали куќи и без малку никакви дворови, поради големата стеснетост. Еврејското Маало го менувало својот изглед со времето. Во периодот пред двете светски војни, во маалото постоеле многу убави куќи и неколку кафеани со бавчи.
Животот во маалото бил прекинат на 11 март 1942 година, кога бугарските окупаторски власти ги депортирале Евреите низ концентрациските кампови, каде скоро сите биле безмилосно мачени и убиени, а нивните имоти запленети.
Маалото после катастрофалниот земјотрес во Скопје било срушено, а денес на негово место се наоѓа Меморијалниот центар на холокаустот на Евреите од Македонија.
2 Галерија
3 Поврзано
* Историја на Евреите во Македонија
* Евреите во Скопје
Институт за информатика (ПМФ)

Институтот за информатика на Природно-математичкиот факултет во Скопје бил наследник на ''математичкиот институт со нумерички центар'' создаден во 1960-тите години. Тоа е првата високообразовна институција во која од учебната 1979/1980 година биле воведени првите студии по информатика во Македонија. Во врвот на својата дејност, институтот за информатика годишно создаваше стотина дипломирани инженери по информатика и десетина професори за средното образование.
Со законските измени од 2011 година се формираше нов Факултет за информатички науки и компјутерскo инженерство во рамките на УКИМ, по што сите вработени на Институтот за информатика, како и повеќе од 80% од тековните студенти, избраа да продолжат со својата работа и студии на новоформираниот факултет. ПМФ не ги згасна студиите по информатика, но го намали обемот на работа и уписните квоти до бројки насочени само кон дозавршување на студиите на постојните студенти кои избраа да останат на ПМФ.
Последните наставни планови и програми на ИИ се засновани на препораките ''CC2001'', ''SE2004'' и ''IS2002'', предложени од најпознатите светски асоцијации кои ги обединуваат информатичарите во светот IEEE, АКМ, AIS и AITP и започнаа да се применуваат во учебната 2005/2006 година. Со тоа стануваат најсовремени студии по информатика не само во Македонија, туку и пошироко. Последна ревизија на наставните планови беше извршена во 2009 година, задржувајќи ги повеќето предмети и профили, со одредени реструктурирања со цел зголемување на изборноста на предметите до 50% од вкупниот број.
Во периодот до 2010 година Институтот за информатика беше компјутерски најопремена високообразовна институција во Македонија и располагаше со седум компјутерски лаборатории со постојан интернет пристап, каде секој студент има свое работно место на практичните вежби и одлични услови за самостојно работење на проекти од различни предмети.
Во 2014 сите студенти (помалку од 20% од вкупниот број) кои одбраа да не се префрлати на ФИНКИ ги завршија студиите со што Институтот за Информатика на ПМФ и официјално престана да постои, а сите насокии од областа на информатичките науки се реформираа и префрлија на обединиетиот ФИНКИ со што ФИНКИ стана најголемиот и најелитен технички факултет по сите параметри во Република Македонија.
Пејот

Пејот (лат. ''Lophophora williamsii'') — мал кактус без стебло. Неговиот првичен регион на виреење се простирал од југоисточниот дел на САД (вклучувајќи ги Тексас и Ново Мексико) па сè до централно Мексико. Со векови се користи поради психоделичните ефекти кои ги предизвикува при неговото внесување.
Од цветовите на кактусот понекогаш се развиваат розови овошки, кои личат на феферонки со деликатен и сладок вкус. Растението има мали, црни семки на кои им требаат влажност и топлина за да изртат, што е и една од причините за тоа што се поретко може да се најде на своите природни наоѓалишта. Нивниот број се намалува и поради нивното стопанско исползување. Пејотот содржи многу типови на фенетиламински алкалоиди, од кои најзастапен е мескалинот. Сите видови на Lophophora во природа растат многу полека, често им се потребни и до триесет години додека да почнат да цветаат (до тој момент без коренот имаат големина колку едно голф топче). Додека оние видови кои ги одгледуваат луѓето растат значително побрзо. Вообичаено им се потребни шест до десет години од никнувањето додека да ги дадат првите цветови. Поради mногу спориот раст на пејотот и прекумерното берење, се смета дека постои опасност од истребување на ова растение.
Ова растение е тема и на есејот „Врати на восприемањето“ (''The doors of perception'') од Олдос Хаксли, а според истиот тој есеј за ова растение е засновано името на рок-групата The Doors.
Георги Ајановски

Георги Ајановски (, - ) — македонски прозаист и писател за деца.
1 Животопис
Тој е син на Вангел Ајановски-Оче, истакнат водач на деец на македонското национално движење (НОД) од Егејска Македонија. Роден е во четиричлено семејство заедно со неговата сестра Дора и двајцата браќа Ристо и Владимир. Тој бил евакуиран во Народна Република Југославија на 8-годишна возраст.
Дипломирал новинарство во Скопје. Од 1962 до 1997 година работел во НИП ''Нова Македонија,'' како новинар и уредник на рубриката во „''Вечер''“, а потоа како главен и одговорен уредник на весникот „Нова Македонија“. Постојан дописник на „Нова Македонија“ од Москва. Основач и директор на НИК „Денес“ и на весникот „Македонија Денес“.
Автор е на публицистичките трудови „Признавањето на Македонија“, „Сибирски години“, „Елена Галкина-Краснаја“ и на монографијата за „Мирка Гинова“. Автор е на книгите: „Вани“ (роман за деца, 1973), „Вани“ (втор дел, 1998). Член на ДПМ од 1974 година.
2 Награди
Добитник е на наградата Крсте Мисирков и на наградата за животно дело во новинарството.
3 Наводи
Леб и сол Anthology (музички албум)

''Леб и сол Anthology'' е компилација од најдобрите песни на македонската џез/рок група Леб и сол од нивните претходно издадени студиски албуми. Албумот бил издаден во 1995 година преку издавачката куќа Трето Уво.
1 Список на песни
1.1 Диск 1
# Абер дојде, Донке
# Деветка
# Кокошка
# Нисам твој
# Дамар
# Јовано, Јованке
# Акупунктура
# Како ти драго
# Таласна дужина
# Дикијева игра
# Узводно од туге
# Марија
# Ребус
# Кумова Слама
# Ручни рад
# Скакавац
# Жива рана
1.2 Диск 2
# Носим твој жиг
# Калабалак
# Бистра вода
# Л.А. Крдија
# Контакт је скуп
# Тако близу
# Претпоследњи Waltz
# Country
# Мамурни људи
# Као какао
# Чувам ноћ од будних
# Аутопут
# Скопје
# Чекам кишу
# Чукни во дрво
# Путујемо
# Учи ме мајко, карај ме
2 Постава
* Влатко Стефановски - гитари, вокали
* Драгољуб Ѓуричиќ - тапани
* Бодан Арсовски - бас гитара
* Кокан Димушевски - клавијатури
ФК Бутел

:''За други значења на поимот, видете ја страницата за појаснување.''
ФК Бутел е македонски фудбалски клуб од Скопје.
Основан е во 1980 година во Скопската населба Бутел како ФК Ударници. Клубот игра на игралиштето во населба Бутел. Својот најголем успех ФК Бутел го има постигнато во сезона 1999/00 кога клубот се натпреваруваше во 2 МФЛ (Втора македонска фудбалска лига).
ФК Маџари Солидарност

ФК Маџари Солидарост е фудбалски клуб од Маџари, Скопје. Клубот игра на стадионот „Борис Трајковски“. Клубот моментално се натпреварува во Третата фудбалска лига - Север.
1 Историја
Основан е во 1992 година со соединувањето на ФК Маџари и ФК Солидарност.
Четириесет Севастиски војници - маченици (икона)

Иконата Четириесет Севастијски војници - маченици потекнува од 11 век. Сликана е со темпeра на платно, а основната подлога е штица. Димензиите и се 44 x 33 cm. Првобитно била изложена во црквата Богородица Перивлептос (Св. Климент) во Охрид. Денеска се наоѓа во Галеријата на икони, Охрид.
1 Состојба
Оштетена е на повеќе места. Грундот, заедно со боениот слој, отпаднал, при што наполно се уништени неколку глави на мачениците, а еден број се тешко оштетени.
Рамката е многу оштетена. Во сегментот небо, наполно е оштетена фигурата на Исус Христос. Сигнатурата е делумно оштетена.
2 Иконографија
Покрај порочуената мозаична икона “Четириесет маченици“ од Думбартон Оакс, датирана во 14 век, и една истовремена, непубликувана икона од Хиландар, охридската е најстар примерок од овој вид. Во фреско-сликарството во Македонија оваа композиција е насликана во следниве цркви: Св. Софија, Охрид и Св. Леонтие, Водоча, во периодот на XI век. Подоцна, оваа тема е сликана во црквата Св. Архангел Михаил на манастирот посветен на пустиножителот Гаврило Лесновски во с. Лесново - Злетовско. Се среќава и во сликарството на Жича и Дечани, како и во други цркви. Познати се минијатурите во Британскиот музеј и од Московската синодална библиотека, како и иконите во слонова коска од Берлин и Петроград.
3 Потекло
Не е познато од која охридска црква потекнува оваа икона. Може да се претпостави дека таа биле изработена за црквата Св. Софија во Охрид. Меѓутоа, стилската анализа покажува дека не се работи за рака на зограф што работел на живописот на оваат катедрална црква.
4 Конзервација
Конзервацијата е извршена во лабораторијата на Републичкиот завод за заштита на спомениците на културата - Скопје.
Јан Марајнисен

Јоханес Гијом Кристијанус Андреас Марајнисен (роден , во Ос, Холандија), или попознат како Јан Марајнисен, е холандски политичар, водач на Социјалистичката партија.
Марајнисен го напушта образованието кратко време пред да ги положи испитите и се вработува како металски работник во Ос. Помага во основањето на локалната организација на Социјалистичката партија во Ос и во 1975 станува најмлад советник во Холандија на сите времиња. Оваа функција ја врши до 1993 година. Под негово влијание, локалната организација на СП во Ос станува највлијателна во цела Холандија.
Во 1987 година Марајнисен е избран за член на Покраинското собрание на Северен Брабант и станува прв член на некое покраинско собрание на СП во Холандија. Како резултат на неговата растечка популарност следната година Марајнисен е избран за претседател на СП. Под негово водство СП се транформира од „федерација на локални секции“ во партија со јасна национална програма и со организирани активности на национално ниво. Под негово водство СП се реорганизира и во идеолошки поглед. Во 1991 година партијата официјално го напушта марксизмот-ленинизмот како партиска идеологија и се транформира во партија со демократско-социјалистичка ориентација.
Во 1994 година СП го постигнува својот прв успех на национално ниво. На парламентарните избори партијата освојува два мандати, при што еден од двајцата пратеници на социјалистите во Вториот дом станува Марајнисен. Оттогаш, тој е координатор на пратеничката група на социјалистите во Вториот дом.
На следните парламентарни избори СП под раководство на Марајнисен бележи постојан растеж, а Марајнисен без прекин е избиран за пратеник. Голем успех социјалистите постигаат во 2005 година кога наспроти сите поважни партии се спротивставуваат на прифаќањето на Европскиот Устав на референдумот и наспроти сите очекувања успева да го убеди мнозинството од холандските гласачи дека неолибералистичките мерки што се промовираат со Европскиот Устав не се во прилог на мнозинството од населението.
Јан Марајнисен е познат по својата критика на неолиберализмот и на идеологијата на Третиот пат на социјалдемократијата. Меѓу другото, има напишано и неколку книги во кои го напаѓа неолиберализмот и го промовира демократскиот социјализам како:
* „Не можете да живеете сами“ (1993)
* „Гласање против: црвен одговор на виолетовото“ (1996)
* „Доста е! Социјалистите го возвраќаат ударот“ (1998)
* „Сиромашно богатство“ (2002)
* „Нов оптимизам“ (2003)
Панхеленско социјалистичко движење

Панхеленското социјалистичко движење (грчки: ''Πανελλήνιο Σοσιαλιστικό Κίνημα'') е грчка политичка партија. Била основана на 3 септември 1974 од Андреас Папандреу. Заснован на основачката изјава на 3 септември, намерата на нејзиното основања била да донесе Национална Независност во државата - Народен Суверенитет - Општо Ослободување, почетоци кои го промовирале основачот Андреас Папандреу и многу други од основачките директори, кои биле во криза поради диктатурата на полковниците која само што паднала.
1 Патот кон власта
Во 1974 Андреас Папандреу ги повикал народните сили да ја управуваат државата заедно, создавајќи ја на тој начин првата заедничка партија на власт по промената на режимот. ПАСОК се појавила за првпат во националните избори во ноември 1974, добивајќи 13,5% од гласовите, односно 15 мандати. На парламентарните избори во 1977 ПАСОК го удвоила својот процент и добила 92 мандати. Со тоа, оттогаш ПАСОК станала аксиоматска опозиција.
2 Првите години на власт
Во октомври 1981, ПАСОК со паролите „Промена“ и „Грција на Грците“ ги добила парламентарните избори со 48% од гласовите, и освоила 173 пратенички места. Со тоа, се формирала првата самоуправувана социјалистичка влада во историјата на државата, со премиер Андреас Папандреу.
Првиот конгрес на ПАСОК се одржал три години по преземањето на власта над државата. Едногласно бил реизбран Андреас Папандреу за претседател на движењето. Во јуни 1985, ПАСОК ги добил изборите со 45% од гласовите, и освоила 161 пратеничко место и повторно формирала самоуправувана влада.
Развојната стратегија која била применета во Грција од владите на ПАСОК, во периодот од 1984 до 1993, се одликувала претежно со голема распрснатост на достапните извори во мали места низ целата држава. Ваквата политика ја поддржувала економската активност и го сместила акцентот на подобрување на нивото на живеење во руралните и параметарските региони. Таа ја продлабочила провинциската транспортна мрежа и ја засилила модернизацијата на мали земјоделски фирми, како и изградбата на хотели од мала и средна големина во многу региони.
‎
3 Денес
Во изборите од март 2004, ПАСОК по 20 години на власт со државата, завршила како втора партија со 40,55% од гласовите и преминала во опозиција. Паралелно започнал и еден длабок процес на реконструкција на движењето на сите полиња, како и адаптација на неговата организациска структура според барањата на денешните времиња, со акцент на барањата на граѓаните, децентрализацијата, како и употребата на нови технологии. На 15 ноември 2010 година ПАСОК победил на изборите за градоначалник на Атина, првпат по пауза од 24 години, и освоил мнозинство во поширокиот регион на главниот град. За нов градоначелник на Атина бил избран Јоргос Каминис.
Херон Александриски

Херон Александриски (~ 10 – 70) — инженер и геометар од Александрија, Египет, во тогашното Римско Царство. Неговиот најпознат пронајдок е првата парна машина наречена ''еолипил''. Се смета дека бил следбеник на атомизмот. Некои од идеите ги добил од Ктесивиј.
Речиси сигурно е дека тој предавал во Музеумот во чии рамки спаѓала слвната Александриска библиотека, бидејќи највеќето негови записи се во облик на белешки за предавања на предмети како математиката, механиката, физиката и пневматиката.
1 Проекти
Херонови дела:
* парна турбина (50/62/70) (''еолипил'') - првата парна машина, конструирана речиси 2000 години пред Индустриската револуција, придвижувана од парни машини. Оваа направа била сметана за играчка, и затоа нејзиниот потенцијал не бил реализиран со векови.
* Првиот продажен автомат бил исто така негов изум. Во неа се ставала паричка во отвор врз машината, и тогаш таа давала одредена количина на света вода. Оваа направа стои во списокот на изуми во неовата книга ''Механика и оптика''.
* Херон исто така измислил многу направи за грчкиот театар, вкучувајќи сосема механичка претстава со траење од десет минути, придвижувана од бинаровиден систем на јажиња и јазли.
2 Библиографија
*''Пневматика'', опис на машини кои работат на воздух, пареа или воден притисок.
*''Автомата'', опис на машни кои прават чуда во храмови по механички или пневматички пат (на пр. автоматско отворање и затворање на врати во храм, статуи кои излеваат вино и др.). Видете автомати.
*''Механика'', напишано за архитекти; содржи начини за подигање на тешки предмети.
*''Метрика'', опис на метод на пресметување на плоштина и волумен на разни предмети.
*''За диоптрата'', збирка методи за мерење на должини. Во ова дело е опиштан одометарот, како и направа налик на теодолитот.
*''Белопоеика'', опис на воени машини.
*''Катоптрика'', за прогресијата на светлината, рефлексијата и употребата на огледала.
За некои дела кои му биле припишувани на Херон, сега се смета дека се од друг автор:*''Геометрија'', збирка равенки заснована на првата глава на ''Метрика''.
*''Стереометрика'', примери на тридимензионални пресметки засновани на втората глава на ''Метрика''.
*''Менсури'', алатки и направи за мерење, засновани на ''Стереометрика'' и ''Метрика''.
*''Хеиробалистри'', за катапулти.
*''Дефиниции'', содржи дефиниции на геометриски поими.
3 Наводи
4 Поврзано
* Херонова формула
* Херонов триаголник
* Херонова средина
* Херонов погон (еолипил)
* Херонова фонтана
* Ел-Џазари
Фудбалски клуб

Фудбалски клуб (ФК) е колективното име дадено на број на играчи кои играат заедно во фудбалски натпревар, било во американски фудбал, асоцијациски фудбал, австралиски фудбал, гелски фудбал, рагби лигата, рагбу унијата, или друга верзија на фудбал.
Често користена алтернатива на фразата „фудбалски клуб“, зборот тим може да се однесува на инкорпорираниот клуб кој може да има неколку поединечни тимови во различни дивизии или лиги.
1 Списоци на тимови од американскиот фудбал
* НФЛ
2 Списоци на тимови од асоцијацискиот фудбал
* Список на фудбалски клубови
* Список на фудбалски репрезентации
* Список на женски фудбалски клубови
* Список на женски фудбалски репрезентации
3 Списоци на тимови од австралискиот фудбал
* Австралиска фудбалска лига
* Список на клубови од австралиски фудбал
Лилјана Белева

Лилјана Белева (, Заечар - , Скопје) — македонски раскажувач, романописец и писател за деца.
1 Животопис
Завршила филолошки факултет, група англиски јазик во Скопје. Работела како новинар во Македонското радио. Таа станала член на ДПМ во 1983 година.
2 Дела
*''Моето парче земја'' (раскази, 1980)
*''Калина, Капушко и Маѓосниот шеј'' (роман за деца, 1982)
*''Лимузина за млечниот пат'' (раскази, 1984)
*''Жолтата амфора'' (роман, 1989)
*''Нашите коски'' (роман, 1993)
*''Орловото седело'' (раскази за деца, 1996) - издадено посмртно
*''Перниче од ружи'' (роман, 1996) - издадено посмртно
Брама

Брахма — еден од трите богови на хиндуистичкото свето тројство (Брахма, Вишну и Шива). Во согласност со Пураните, Брахма е самосоздаден од лотус што расте од папокот на богот Вишну. Брахма многу често може да биде помешан со „Брахман“, назив кој Хиндуистите го користат за севишниот универзален космички дух. Според верувањата на Хиндусите, Брахма е творецот, оној што го створил светот и сите живи суштества. Традиционално е опишан со четири глави и четири раце.
Сукрологија

Сукрологија е хоби кое се состои од собирање на вреќички или пакувања на шеќер. Денес некои производители на шеќер вадат пакувања во серии, слично на издавањето на поштенските марки каде се земаат предвид колекционерите. Во 2003 имало преку 250 сукролози во Обединетото Кралство.
Воведение на Пресвета Богородица во храм

Воведување/Воведение во Храмот на Пресвета Богородица (попознат како Воведение на Пресвета Богородица — Пречиста или само Пречиста Богородица) — христијански празник кој го чествува библискиот настан во животот на Богородица. Приказната вели дека кога Дева Марија наполнила три години од раѓањето, нејзините свети родители Јоаким и Ана ја довеле од Назарет во Ерусалим, за да ја предадат, според своето ветување, на служба на Бога. Од Назарет до Ерусалим има три дена пат, но одеа на богоугодно дело и патот не им беше тежок.
Се собраа и мнозина роднини на Јоаким и Ана за да земат учество во таа свеченост, во којашто невидливо учествуваа и ангелите Божји. Напред одеа девиците со запалени свеќи во рацете, потоа Пресветата Дева, водена од едната страна од Јоаким, а од другата од Ана. Беше украсена со царска благолепна облека и со украси, како што ѝ прилега на царска ќерка, на невеста Божја. Зад нив одеа многубројни роднини и пријатели, сите со запалени свеќи.
Пред храмот имаше петнаесет скалила. Родителите Ја кренаа Дева на првото скалило, а Таа тогаш сама брзо се искачи на врвот, кај што Ја дочека првосвештеникот Захарија, таткото на Св. Јован Предвесник. Кога првосвештеникот Ја зеде за рака, Ја воведе не само во храмот туку и во Светињата на светињите, каде што никој никогаш не влегуваше, освен архијерејот. Св. Теофилакт Охридски вели дека Захарија бил „надвор од себеси и обземен од Бога“ кога Ја воведувал Дева во најсветото место во храмот, зад втората завеса, поинаку не би можела да се објасни оваа постапка. Во онаа прилика родителите на Дева Марија според Законот, Му принече жртви на Бога примија благослов од свештеникот и се вратија дома, а Пресветата Дева остана при храмот.
Таа пребиваше во храмот цели девет години. Родителите Ја посетуваа често додека беа живи, особено блажената Ана. А кога нејзините родители беа повикани да се претстават кај Бога, Пресветата Дева остана сираче и не сакаше до нејзина смртта да се оддалечува од храмот ниту да стапи во брак. Бидејќи тоа беше спротивно на Законот и на обичајот во Израилот, кога наврши дванаесет години му ја дадоа на Св. Јосиф, нејзиниот роднина од Назарет, за под вид на свршеница да живее со него во девственост и привидно да го задоволи Законот.
Зашто во тоа време не се знаеше во Израилот девојките да се заветуваат на девственост до крајот на животот. Пресвета Дева Марија беше прва таква доживотно заветувана девојка и Нејзе потоа Ја следеа незнајно мнозинство девственици и девственички.
1 Поврзано
* Богородица Марија
* Благовестие (Благовештение)
* Раѓање на Пресвета Богородица (Мала Богородица)
* Покров на Пресвета Богородица
* Собор на Пресвета Богородица
* Успение на Пресвета Богородица (Голема Богородица)
Св. Василиј Велики и Св. Никола Мирски (икона)

Иконата Св. Василиј Велики и Св. Никола Мирски потекнува од средината на 11 век. Сликана е со темпeра на штица, со димензии од 110 x 75 cm. Може да се претпостави дека иконата и биле подарена на катедралната црква Св. Софија во Охрид. Не е познато кога била пренесена во црквата Богородица Перивлептос (Св. Климент) во Охрид. Денеска се наоѓа во Галеријата на икони, Охрид.
1 Состојба
Во 1959 година иконата е откриена на тремскиот таван од црквата Богородица Перивлептос (Св. Климент), во Охрид, во многу лоша состојба. Штицата е најдена од црвоточина и искршена на неколку места. Грунтот, заедно со боениот слој, отпаднал целосно во долниот дел од иконата. Боениот слој на одеждите, рацете и лицата отпаднал на повеќе места. Натписите, изведени со цинобер боја врз златниот фон, тешко се оштетени, но сепак можно е нивно читање. На рамката, широка 8,5 cm бил поставен оков, но од него не останале никакви траги.
2 Иконографија
Епископот Кесариски Св. Василиј Велики се смета за еден од најголемите поборници на православието. Тој е наречен столб на божјата црква и еден од најголемите умови на богословието. Неговите бројни богословски, апологетски, подвижнички и канонски дела извршиле големо влијание.
Култот на Св. Василиј Велики особено се засилил кон средината на 11 век, кога кога се водат расправии околу тоа кој меѓу тројцата свети отци (Василиј Велики, Григориј Богослов и Јован Златоуст) е најголем. Како резултат на овие расправи, настануваат три посебни движења: Василијани, Григоријани и Јованити, кои секој посебно, за најголем го прогласуваат еден од споменатите светци.
Дали би можело да се претпостави дека кон движењето на Василијаните припаѓал и охридскиот архиепископ Лав, учен цариградски хертофилакс, ктитор на живописот на катедралната црква Св. Софија во Охрид? Во оваа црква била живописана една од најстарите копозиции во ромејското фреско-сликарство, посветени на св. Василиј Велики - "Службата на Василиј Велики".
Со цел да се смират и меѓусебно обединат трите движења, за време на царот Алексиј I Комнин е изнајдено компромисно решение и воспоставен заеднички празник на тројцата архијереи, кој се празнува на 30 јануари, иако секој од овие отци има свој ден за празнување во календарот.
И култот на Св. Никола Мирски, кон средината и во втората половина на XI век, значително нараснува. Така во 1087 година, со залагање на патријархот Хикола Граматик, моштите на светителот ќе бидат пренесени од Мир Ликиски во италијанскиот град Бари.
Појавата на светителите Василиј Велики и Никола Мирски на една икона од првата половина на XI век, за која може со поголема сигурност да се смета дека настанала во некоја цариградска работилница, покажува дека нејзината иконографија била резултат од актуелните движења на времето што го возбудувало православниот свет.
3 Потекло
Подарена на непозната охридска црква. Може да се претпостави на црквата Св. Софија. Откриена во црквата Богородица Перивлептос (Св. Климент) во Охрид.
4 Конзервација
Конзервација и делумна реставрација извршени во Републичкиот завод за заштита на спомениците на културата - Скопје.
Мала Азија

Мала Азија или Анадолија — полуостров во Југозападна Азија кој го формира поголемиот дел од азискиот дел на Турција, наспроти европскиот дел (Тракија, или традиционално Румелија). Таа е наречена по латинското име ''Asia Minor'', што произлегува од грчкото ''Μικρά Άσια''. Се смета за дел од Блискиот Исток.
Името Анадолија пак, доаѓа од грчкото Aνατολή (''Анатолеј'') или Ανατολία (''Анатоли́а''), што значи „изгрејсонце“ или „исток“. турската форма ''Anadolu'' произлегува од изворната грчка верзија и често се поврзува со ''ana'' („мајка“) според народната етимологија.
1 Поврзано
* Хетити
* Хатијанци
* Етрурци
* Лидија
* Ликија